فرانسیز ساغچی پارتی لیدری و پرزیدنت‌لیگه نامیزد مارین لو پن، آوروپا پارلامنتی‌دا مصلحتچی‌سی اولا‌راق گؤستردیگی آنجاق اؤز سئچیم کامپانیاسیندا ایشلددیگی آداما اؤدنیلن 296 مین یورولوق (1 میلیون 200 مین تورک لیره‌سی) مصلحت اؤدنیشینی اعاده ائتمگی رد ائتدی.
لو پن، مطبوعاتا ائتدیگی آچیقلامادا،
"آوروپا پارلامنتی‌نین قراری تک طرف‌لی و قانونی دئییل، بونا گؤره اونلارین قرارینا اعتراض ائدیرم. پولو قایتارماق اوچون اؤنجه بو قایناغین منه اؤدنمیش اولماسی لازیم‌دیر." دئدی.
آوروپا پارلامنتی‌نین یاسادیشینا قارشی موباریزه اورقانی (OLAF)، لو پن، 2010-2016 ایللری آراسیندا آوروپا پارلامنتی‌نده مصلحتچی اولا‌راق گؤستردیگی آنجاق اؤز سئچیم کامپانیاسیندا ایشلددیگی کاترین گریست‌ه اؤدنیلن 296 مین یورولوق دانیشمانلیق بدلینی بو گئجه یاری‌سینا قدر گئری اؤدمه‌سی لازیم اولدوغونو بیلدیرمیشدی.
عینی زاماندا لو پن آیریلدیغی یولداشی‌نین باجی‌سی اولان گریست و دیگر بیر دانیشما‌نین وظیفه‌لرینه دایر باشلادیلان سوروشدورما ژوئیه آییندا تاماملانمیشدی.
آوروپا پارلامنتی‌نین یاسادیشینا قارشی موباریزه اورقانی، آوروپا پارلامنتینده لو پن دانیشمانی اولا‌راق حقوق آلان آنجاق گئرچکده لو پن محافیظه‌چی‌سی ائدن تیری لیگیر حاقیندا دا سوروشدورما باشلاتمیش، لیگیرین پارلامنتودا 2011-جی ایلده 3 آی حقوق آلدیغینی اورتایا چیخارمیشدی.
لیگیر اوچون اؤدنیلن 41 مین 500 یورونون دا فوریه سونونا قدر آوروپا پارلامنتینه قایتاریلماسی لازیم‌دیر.
